Novozelandski palčići
<s>Novozelandski palčići ili carići (lat. Acanthisittidae) je porodica ptica koja živi isključivo na Novom Zelandu (endemska porodica).</s><s>Pripada redu vrapčarki, a danas egzistiraju još samo dvije vrste, dok su druge dvije vrste ove porodice izumrle.</s>

<s>Opis
Građom tijela nalik su striježevcima, no nisu im bliže srodni.</s><s>To su vrlo malene ptice (zbog čega su i dobili hrvatsko ime "palčići") koje dosižu dužinu od samo 8 do 10 cm.</s><s>Građa tijela im je zbijena, s vrlo kratkim vratom i repom.</s><s>Krila su im kratka i zaobljena, a letačke sposobnosti loše.</s><s>Noge su snažne s dugim i tankim prstima.</s><s>Kljun je relativno dug i šiljast, ponekad lagano svinut prema gore.</s><s>Boja perja se kreće od žućkasto smeđe do zelenkaste s gornje strane tijela, dok im je donja strana svjetlija, često bijela ili siva.</s><s>Spolni dimorfizam nije značajan, mužjaci su samo nešto sjajniji od ženki.</s>

<s>Način života
Ove se ptice zadržavaju pretežno u šumama i na stjenovitim područjima.</s><s>Uglavnom se kreću po tlu ili se penju uz stabla u potrazi za kukcima koji su im glavni izvor hrane.</s><s>Ponašanjem ponekad potsjećaju na glodavce ili kukcojede.</s><s>Kako tih životinja izvorno nije bilo na Novom Zelandu, ove ptice su vjerojatno zauzele njihovu ekološku nišu.</s><s>Ptice žive monogamno, a gnijezde se gotovo isključivo na tlu.</s><s>Jedino zeleni palčić (Acanthisitta chloris) može svoje gnijezdo ponekad sagraditi i na drveću.</s><s>Mladunce podižu oba roditelja.</s>

<s>Ugroženost
Kako se pretežno gnijezde na tlu, a gotovo da nemaju  prirodnih neprijatelja, vrlo su osjetljive na smetnje novodošlih, alohtonih vrsta životinja.</s><s>Još prije dolaska Europljana na Novi Zeland, ovamo je stigao pacifički štakor (Rattus exulans).</s><s>To je dovelo do istrijebljenja više vrsta ili do potiskivanja nekih na manje otoke.</s><s>S Europljanima su došli i drugi štakori, mungosi, mačke i drugi grabežljivci za koje su ove ptice bile lak plijen, tako da danas žive još dvije vrste, ugroženi Xenicus gilviventris, i relativno česti zeleni palčić.</s>

<s>Sistematika
Novozelandski palčići su ranije bili svrstavani u podred kreštalica, no DNK usporedbe pokazale su, da ne pripadaju u taj takson, nego da su temeljna sestrinska grupa svim drugim vrapčarkama .</s>

<s>Vrste
 Rod Acanthisitta
 Zeleni palčić (Acanthisitta chloris)
 Rod Xenicus
 Xenicus gilviventris
 †Xenicus lyalli
 †Xenicus longipes</s>

<s>Pored ovih, iz fosilnih nalaza poznato je još nekoliko vrsta izumrlih prije dolaska Europljana:
 †Dendroscansor decurvirostris 
 †Pachyplichas jagmi
 †Pachyplichas yaldwyni</s>

<s>Izvori</s>

<s>Vrapčarke</s>

